Alferesas

Alferesas (, iš ) 'raitelis') – jauniausias karininko laipsnis Ispanijoje, Argentinoje, Čilėje, Urugvajuje. Analogiškas laipsnis alferes anksčiau buvo naudotas Portugalijoje ir Brazilijoje.
Ispanijoje, Dominikos respublikoje ir Peru yra panašus laivyno karininkų laipsnis fregatos alferesas ().

Alfereso laipsnio atitikmeniu dažnai laikomas ensainas (). Alferesai Ispanijoje anksčiau buvo karininkų kategorija, susijusi su dalinio vėliavos nešiojimu. Alferesą kartais verčia kaip antrąjį leitenantą ar subleitenantą, nors pagal Čilės karinių laipsnių lentelę ir laipsnio statusą matyti, kad Čilės armijoje šis laipsnis atitinka viena pakopa žemesnį rusišką jaunesniojo leitenanto laipsnį.

Alfereso laipsnis Ispanijos kariuomenėje atsirado viduramžiais, kai vyko rekonkista. Tuo metu alferesas buvo karaliaus ar kito aukšto rango didiko palydos vadas. Garsusis karys El Sidas buvo Leono karaliaus Alfonso VI alferesas.

Argentina 
Argentinos ginkluotosiose pajėgose alfereso laipsnis naudojamas Karinėse oro pajėgose ir žandarmerijoje, tačiau jų lygis nesutampa. Oro pajėgose alferesai yra ką tik pradinį karininko laipsnį gavę karininkai, o žandarmerijoje alferesas yra armijos leitenanto lygio laipsnis. Žandarmerijoje alferesas yra leitenanto atitikmuo, įskaitant jaunesniojo ir vyresniojo (pirmojo) leitenanto lygius.
Kitose Argentinos ginkluotųjų pajėgų šakose šio laipsnio nėra.

Čilė 
Čilėje subalferesai yra karininkų mokyklų kursantai (kariūnai). Baigę bazinį apmokymo kursą jie tampa alferesais ir metus, turėdami tą laipsnį, mokosi pasirinktos kariuomenės rūšies specifikos. Baigus šį metų apmokymo kursą gauna subleitenanto laipsnį.

Peru 
Peru Kariniame laivyne fregatos alferesas yra žemiausiais laivyno karininko laipsnis.

Ispanija 
Ispanijos armijoje alferesas yra žemiausias karininko laipsnis, atitinkantis Lietuvos leitenantą. Už jį aukštesnis yra leitenanto laipsnis, atitinkantis Lietuvos vyresnįjį leitenantą.

Ispanijos kariniame laivyne fregatos alferesas yra žemiausias laivyno karininko laipsnis.

Dominikos Respublika 
Dominikos Respublikos kariniame laivyne fregatos alferesas yra žemiausias karininko laipsnis ir atitinka antrąjį leitenantą (Lietuvos – leitenantą), o laivo alferesas – pirmąjį leitenantą (Lietuvos – vyresnysis leitenantas).

Kariniai laipsniai